Document ID: 32001D0694

Απόφαση της Επιτροπής
της 14ης Σεπτεμβρίου 2001
με την οποία τροποποιείται η απόφαση 2001/550/ΕΚ περί σήμανσης και χρήσης του χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου όσον αφορά την Ισπανία
[κοινοποιηθείσα υπό τον αριθμό Ε(2001) 2684]
(Κείμενο που παρουσιάζει ενδιαφέρον για τον ΕΟΧ)
(2001/694/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θέσπισης κοινοτικών μέτρων για την καταπολέμηση της κλασικής πανώλης των χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 6 στοιχείο ζ),
Εκτιμώντας τα ακόλουθα:
(1) Από τις ισπανικές κτηνιατρικές αρχές δηλώθηκαν εστίες κλασικής πανώλης των χοίρων στην Ισπανία.
(2) Βάσει του άρθρου 9 παράγραφος 1 της οδηγίας 80/217/ΕΟΚ, ορίστηκαν, αμέσως ζώνες προστασίας και επιτήρησης γύρω από τις εστίες της επιδημίας στην Ισπανία.
(3) Οι διατάξεις για τη χρήση σήματος υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(2), όπως τροποποιήθηκε τελευταία από την οδηγία 95/23/ΕΟΚ(3).
(4) Κατόπιν αιτήματος της Ισπανίας, μέσω της απόφασης 2001/550/ΕΚ(4), η Επιτροπή υιοθέτησε ιδαίτερη λύση όσον αφορά τη σήμανση και τη χρήση χοιρείου κρέατος που προέρχεται από χοίρους οι οποίοι διατηρούνταν σε εκμεταλλεύσεις ευρισκόμενες στη ζώνη επιτήρησης της επαρχίας Lerida και οι οποίοι οδηγήθηκαν στο σφαγείο.
(5) Η Ισπανία ζήτησε έπειτα να παραταθούν τα ανωτέρω μέτρα. Η απόφαση 2001/550/ΕΚ, πρέπει επομένως να τροποποιηθεί αναλόγως.
(6) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στο άρθρο 1 της απόφασης 2001/550/ΕΚ, η φράση "πριν από τις 11 Ιουλίου 2001" αντικαθίσταται από τη φράση "πριν από τις 11 Σεπτεμβρίου 2001".
2. Στο άρθρο 6 της απόφασης 2001/550/ΕΚ, η φράση "έως την 15η Σεπτεμβρίου 2001" αντικαθίσταται από τη φράση "έως τις 15 Οκτωβρίου 2001".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Σεπτεμβρίου 2001.

Labels: 17
0
3
6
18